Ministru kabineta noteikumu projekta

**“Grozījumi Ministru kabineta 2017. gada 10. oktobra noteikumos Nr. 621 „Noteikumi par augļu un dārzeņu ražotāju organizācijām””**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai ieviestu jauno ES tiesību aktu prasības nacionālajā normatīvajā regulējumā, kā arī ņemtu vērā ražotāju organizāciju (turpmāk – RO) attīstības pakāpi Latvijā, ir jāizdara grozījumi spēkā esošajos Ministru kabineta 2017. gada 10. oktobra noteikumos Nr. 621 “Noteikumi par augļu un dārzeņu ražotāju organizācijām”. Noteikumu projekts precizē RO darbības programmu mērķus un to sasniegšanai paredzētos pasākumus, kā arī papildina nosacījumus attiecībā uz attiecināmo pasākumu izdevumu atbalsttiesīgumu.Tā kā saskaņā ar Eiropas Savienības tiesību aktiem RO savas darbības programmas apstiprināšanai ir jāiesniedz līdz 15. septembrim, noteikumu projektam ir jāstājas spēkā līdz iepriekšminētam datumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5. panta ceturtajai un septītajai daļu un 9. panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban Eiropas Savienības (turpmāk – ES) atbalsta programmas augļu un dārzeņu ražotāju organizācijām (turpmāk – RO) administrēšanas kārtību Latvijā nosaka Ministru kabineta 2017. gada 10. oktobra noteikumi Nr. 621 “Noteikumi par augļu un dārzeņu ražotāju organizācijām” (turpmāk – noteikumi Nr. 621), ieviešot šādus ES tiesību aktus:1) Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, (turpmāk – regula 1308/2013);2) Komisijas 2017. gada 13. marta Deleģēto Regulu (ES) 2017/891, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz augļu un dārzeņu un pārstrādātu augļu un dārzeņu nozari un Eiropas Parlamenta un Padomes Regulu (ES) Nr. 1306/2013 papildina attiecībā uz sodiem, kas piemērojami minētajās nozarēs (turpmāk – regula 2017/891);3) Komisijas 2017. gada 13. marta Īstenošanas Regulu (ES) 2017/892, ar ko nosaka noteikumus par Eiropas Parlamenta un Padomes Regulas (ES) Nr. 1308/2013 piemērošanu attiecībā uz augļu un dārzeņu un pārstrādātu augļu un dārzeņu nozari (turpmāk – regula 2017/891).2017. gada nogalē un 2018. gadā ir pieņemti jauni ES tiesību akti (deleģētais un īstenošanas akts publicēts *Oficiālajā Vēstnesī* 2018. gada 17. augustā un stājies spēkā 2018. gada 18. augustā), ar kuriem tiek grozīti līdzšinējie atbalsta programmas nosacījumi augļu un dārzeņu ražotāju organizācijām:1) Eiropas Parlamenta un Padomes 2017. gada 13. decembra Regula (ES) 2017/2393, ar ko groza Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA), (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību, (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, (ES) Nr. 1308/2013, ar ko izveido lauksaimniecības produktu tirgu kopīgu organizāciju un (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, (turpmāk – regula 2017/2393), 2) Komisijas 2018. gada 7. jūnija Deleģētā regula (ES) 2018/1145, ar ko groza Deleģēto regulu (ES) 2017/891 attiecībā uz ražotāju organizācijām augļu un dārzeņu nozarē (turpmāk – regula 2018/1145);3) Komisijas 2018. gada 7. jūnija Īstenošanas regula (ES) 2018/1146, ar ko groza Īstenošanas regulu (ES) 2017/892, ar ko nosaka noteikumus par Eiropas Parlamenta un Padomes Regulas (ES) Nr. 1308/2013 piemērošanu attiecībā uz augļu un dārzeņu un pārstrādātu augļu un dārzeņu nozari, un Regulu (EK) Nr. 606/2009, ar ko nosaka konkrēti sīki izstrādātus Padomes regulas (EK) Nr.479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (turpmāk – regula 2018/1146).Lai ieviestu jauno ES tiesību aktu prasības nacionālajā normatīvajā regulējumā, kā arī ņemtu vērā RO attīstības pakāpi Latvijā, ir jāizdara grozījumi noteikumos Nr. 621.Tādējādi noteikumu projekts precizē RO darbības programmu mērķus un to sasniegšanai paredzētos pasākumus, kā arī papildina nosacījumus attiecībā uz attiecināmo pasākumu izdevumu atbalsttiesīgumu.Tā kā RO ne tikai realizē svaigus augļus un dārzeņus tirgū, bet arī spēj nodrošināt tirgu ar produktiem, kam ir liela komercvērtība (piemēram, skābētiem kāpostiem, mazgātiem, grieztiem dārzeņiem, jauktiem salātiem, augļu un ogu sulām u.c.), noteikumu projekts paredz, ka tās RO pārdotās produkcijas vērtībā, par kuru RO ir piešķirta atzīšana un kuru ir saražojuši tās biedri, ieskaita arī pārstrādātu augļu un dārzeņu produkcijas vērtību, piemērojot vienotu likmi. Tāpat noteikumu projekts ir papildināts arī ar pasākumiem, kas attiecas uz augļu un dārzeņu pārstrādi.Noteikumu projekts precizē nosacījumus par RO biedru pašu saražoto attiecināmo produktu realizēšanu bez RO starpniecības, nosakot, ka jebkura RO biedra saražotā attiecināmo produktu procentuālā daļa, kas pārdota bez RO starpniecības, nepārsniedz 25% vērtības izteiksmē. Lai paplašinātu RO iespējas apgūt eksportu un vietējo tirgu, kā arī veicinātu uzņēmēju savstarpēju kooperāciju, grozījumi paredz par RO biedru uzņemt juridisku vai fizisku personu, kas nav augļu un dārzeņu ražotājs, bet tam nav tiesības lemt par jautājumiem, kas attiecas uz darbības fondu, un tas nesaņem tiešu labumu no Eiropas Savienības finansētajiem pasākumiem.Tā kā viens no RO darbības mērķiem ir tirdzniecības uzlabošana un komercvērtības paaugstināšana, lai palielinātu tirgus daļu, veicinātu jaunu produktu līniju rašanos, uzlabotu RO atpazīstamību u.tml., noteikumu projekts paredz noteikt maksimālās attiecināmās izmaksas 70 % apmērā no ikgadējā darbības fonda pasākumiem, kas saistīti ar attiecināmo produktu tirdzniecības uzlabošanu un komercvērtības paaugstināšanu.Noteikumu projekts precizē pasākumus, par kuru īstenošanu apstiprinātajās darbības programmās var saņemt atbalstu. Tā kā atšķiras vasaras un tuneļveida un apsildāmo siltumnīcu izmaksas (arī pa būvju tipiem), tiek precizēta darbība ražošanas plānošanas pasākumā. Noteikumu projekts paredz precizēt 5. pielikumu, kas nosaka maksimālās attiecināmās izmaksas RO finansējuma aprēķināšanai jaunas būvniecības, pārbūves vai atjaunošanas projektiem pa galvenajiem būvju tipiem. Aprēķinu veica Lauksaimniecības konsultāciju un izglītības centrs (turpmāk – LLKC), ņemot vērā vietējā tirgus tendences un pamatojoties uz vietējā tirgus cenu analīzi.Lai novērstu neskaidrības attiecībā uz dienas naudu, transporta uz uzturēšanās izmaksām, noteikumu projekts paredz, ka tās tiek segtas saskaņā ar Latvijas normatīvajiem aktiem par kārtību, kādā atlīdzināmi ar komandējumiem saistītie izdevumi.Tā kā saskaņā ar Civillikuma 1129.2 pantu apbūves tiesību termiņš nevar būt mazāks par 10 gadiem un apbūves tiesības ir spēkā tikai pēc tās reģistrēšanas zemesgrāmata, noteikumu projektā izdarīti attiecīgi precizējumi.Tā kā Ministru kabineta 2017. gada 26. septembra noteikumos Nr.590  “Grozījumi Ministru kabineta 2014. gada 30. septembra noteikumos Nr. 598 "Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā" izdarīti 6.5.2.apakšpunkta grozījumi, paredzot aizstāt vārdu “darbdienām” ar vārdu “dienām”, noteikumu projekts ir redakcionāli precizēts, lai vienā iestādē nodrošinātu vienādu administrēšanas pieeju.Papildus noteikumu projektā ir iekļauti nosacījumi par fizisko personu datu aizsardzību. Projekta izvērtēšanai ir nepieciešami atbalsta pretendenta personas dati. Lai informētu atbalsta pretendentu, kādiem mērķiem šie dati nepieciešami, noteikumu projekts paredz jaunu 4.1 punktu, norādot, ka LAD un atbalsta pretendents apstrādā personas datus (personas vārdu, uzvārdu, personas kodu, tālruņa numuru, e-pasta adresi), lai identificētu personu, administrējot Eiropas Savienības atbalstu augļu un dārzeņu ražotāju organizācijām. Fiziskās personas datus uzglabā līdz 2028. gada 31. decembrim un pēc tam iznīcina saskaņā ar Arhīva likumā noteiktajām prasībām.Tāpat izdarīti tehniski precizējumi saistībā ar regulu grozījumiem. |
| 3. | Projekta izstrādē iesaistītās institūcijas un publiskās personas kapitālsabiedrības | Lauku atbalsta dienests (turpmāk – LAD) un LLKC. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz ko attiecināms projekta tiesiskais regulējums, ir augļu un dārzeņu ražotāji un šo ražotāju dibinātās RO, kā arī RO atzīšanas un atbalsta administrēšanā un uzraudzībā iesaistītās valsts pārvaldes iestāde – LAD. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu projekts nerada papildu informācijas sniegšanas pienākumu, tas arī neveido administratīvo slogu. |
| 3. | Administratīvo izmaksu monetārs novērtējums | Noteikumu projektā ietvertie nosacījumi nerada informācijas sniegšanas pienākumus, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 718 634 | 0 | 759 959 | 0 | 759 959 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 718 634 | 0 | 759 959 | 0 | 759 959 | 0 | 0 |
| 2.1. valsts pamatbudžets | 718 634 | 0 | 759 959 | 0 | 759 959 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši regulas 1308/2013 34. panta 1.punktam ES atbalsts RO darbības fondam ir vienāds ar RO iemaksām darbības fondā, bet ne lielāks par 50% no darbības fonda faktiskajām izmaksām. Turklāt 2.punkts paredz, ka ES atbalsta maksimālais apmērs nepārsniedz 4,1% no attiecīgās organizācijas pārdotās produkcijas vērtības. Tā kā ES atbalsts RO darbības fondam nepārsniedz 50%, pašlaik piecu atzīto RO darbības programmās paredzēto ieguldījumu atbalsts 2018. gadā tiks nodrošināts par esošā budžeta līdzekļiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
| 8. Cita informācija | Pasākuma finansējums tiks izmaksāts no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 1308/2013,regula 2017/891,regula 2017/892,regula 2018/1145,regula 2018/1146 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | ES tiesību akti, no kuriem izriet saistības:regula 2017/891,regula 2018/1145,regula 2018/1146 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2018/11451. panta 4. punkts | 2. punkts,9. punkts | Ieviests pilnībā | Neparedz noteikt stingrākas prasības. |
| Regulas 2018/11461. panta 1., 3. un 7. punkts | 2. punkts | Ieviests pilnībā | Neparedz noteikt stingrākas prasības. |
| Regulas 2017/891 22. panta 2. punkta otrā daļa | 5. punkts,13. punkts  | Ieviests pilnībā | Neparedz noteikt stingrākas prasības. |
| Regulas 2018/11451. panta 2. punkts | 7. punkts | Ieviests pilnībā | Neparedz noteikt stingrākas prasības. |
| Regulas 2017/891 16. panta 1. punkts un 3. punkta otrā daļa | 8. punkts | Ieviests pilnībā | Neparedz noteikt stingrākas prasības. |
| Regulas 2017/891 27. panta 5. punkts  | 10. punkts | Ieviests pilnībā | Neparedz noteikt stingrākas prasības. |
| Regulas 2017/8912. panta “f” apakšpunkta “v” apakšpunkts | 10. punkts | Ieviests pilnībā | Neparedz noteikt stingrākas prasības. |
| Regulas 2017/891 III pielikuma 2. punkta “a” apakšpunkts | 10. punkts | Ieviests pilnībā | Neparedz noteikt stingrākas prasības. |
| Regulas 1308/2013 33. panta 3. punkta pirmās daļas “b”, “c”, “f”, “g”, “h” un “i” apakšpunkts | 13. punkts | Ieviests pilnībā | Neparedz noteikt stingrākas prasības. |
| Regulas 2017/891 III nodaļas 5., 6. un 7. iedaļa | 13. punkts | Ieviests pilnībā | Neparedz noteikt stingrākas prasības. |
| Regulas 2018/11451. panta 7. punktam | 13. punkts | Ieviests pilnībā | Neparedz noteikt stingrākas prasības. |
| Regulas 2018/1145 pielikuma 2. punkta 3. punkts | 13. punkts | Ieviests pilnībā | Neparedz noteikt stingrākas prasības. |
| Regulas 2018/11461. panta 4. punkts | 13. punkts | Ieviests pilnībā | Neparedz noteikt stingrākas prasības. |
| Regulas 2018/1145 pielikuma 2. punkta 1. punkts | 13. punkts | Ieviests pilnībā | Neparedz noteikt stingrākas prasības. |
| Regulas 2017/891 31. panta 2. punkta otrā un trešā daļa | 15. punkts,34. punkts | Ieviests pilnībā | Neparedz noteikt stingrākas prasības. |
| Regulas 2017/891 III pielikuma 3. punkts | 17. punkts | Ieviests pilnībā | Neparedz noteikt stingrākas prasības. |
| Regulas 2017/891 31. panta 7. punkta otrajā daļa | 19. punkts | Ieviests pilnībā | Neparedz noteikt stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas 2017/891 12. pants paredz, ka jebkura RO biedra saražotā attiecināmo produktu procentuālā daļa, kas pārdota bez RO starpniecības, nepārsniedz 25% apjoma vai vērtības izteiksmē. Latvijā ir paredzēts iepriekšminēto procentuālo daļu aprēķināt vērtības izteiksmē, pamatojoties uz to, ka pārstrādāto augļu un dārzeņu pārdotas produkcijas vērtību aprēķina kā vienotu procentuālo likmi (noteikta iepriekšminētās regulas 22. panta 2. punktā), ko piemēro pārstrādāto produktu rēķinā norādītajai vērtībai.Regulas 2017/891 16. pants paredz iespēju dalībvalstīm izstrādāt nosacījumus, ar kuriem par RO biedru var uzņemt fizisku vai juridisku personu, kas nav ražotājs. Ņemot vērā augļu un dārzeņu nozares pārstāvju vēlmi apgūt eksportu un vietējo tirgu, kā arī veicināt uzņēmēju savstarpējo kooperāciju, izstrādāti atbilstoši nosacījumi tādu biedru uzņemšanai, kuri nav ražotāji.Iepriekšminētās regulas 16. panta 3. punkts paredz dalībvalstij rīcības brīvību izvēlēties ierobežot vai aizliegt fiziskām vai juridiskām personām, kas nav ražotāji, balsot par lēmumiem, kas attiecas uz darbības fondu. Noteikumu projekts paredz, ka RO biedram, kas nav augļu un dārzeņu ražotājs, nav tiesības balsot par lēmumiem, kas attiecas uz darbības fondu, jo:1) darbības fonds veidojas ne tikai no RO biedru iemaksām, bet arī no Savienības finansiālās palīdzības, ko piešķir noteiktām aktivitātēm darbības programmā, kuru izstrādājusi RO un apstiprinājis LAD;2) Savienības finansiālā palīdzība ir 50 % no faktiskajiem izdevumiem saskaņā ar iepriekšminēto darbības programmu, bet nepārsniedz 4,1% no RO pārdotās produkcijas vērtības, ko aprēķina, pamatojoties uz RO atzīto augļu un dārzeņu saražoto produkciju;3) RO darbības pamats ir ražotāju pozīciju stiprināšana pārtikas piegādes ķēdē, un tādējādi darbības programmu mērķis ir ražošanas plānošana, kvalitātes uzlabošana, produktu komerciālās vērtības paaugstināšana u.tml.Ar to tiek nodrošināts, ka par darbības fondu lemj personas, kas ir augļu un dārzeņu ražotāji.Regulas 2017/891 31. panta 2. punkta otrajā daļā noteikts, ka dalībvalstis var noteikt diferencētas vienības izmaksu skalas RO darbības programmās iekļautajiem izdevumiem, lai ņemtu vērā reģionālo vai vietējo specifiku. Saskaņā ar iepriekšminētās regulas 31. panta 2. punkta trešo daļu diferencētas vienības izmaksu skalas RO darbības programmās iekļautajiem izdevumiem dalībvalstis izskata reizi piecos gados, tāpēc noteikumu projekts paredz precizēt 5. pielikumu, kas nosaka maksimālās attiecināmās izmaksas RO finansējuma aprēķināšanai jaunas būvniecības, pārbūves vai atjaunošanas projektiem pa galvenajiem būvju tipiem.Aprēķinu veica LLKC, ņemot vērā vietējā tirgus tendences un pamatojoties uz vietējā tirgus cenu analīzi.Regulas 2017/891 III pielikuma 3. punkts dod iespēju dalībvalstij noteikt standarta vienotās likmes vai vienības izmaksu standarta skalas ar RO darbības programmu saistītu sanāksmju un mācību programmu izmaksām, ieskaitot dienas naudu, transporta un uzturēšanās izmaksas. Tādējādi noteikumu projekts paredz, ka dienas naudas, transporta un uzturēšanās izmaksas tiek segtas saskaņā ar Latvijas normatīvajiem aktiem par kārtību, kādā atlīdzināmi ar komandējumiem saistītie izdevumi. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
| Cita informācija | Nav.  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir ievietots sabiedriskai apspriešanai Zemkopības ministrijas interneta vietnē: *www.zm.gov.lv*. |
| 2. | Sabiedrības līdzdalība projekta izstrādē  | Sanāksmes par noteikumu projekta izstrādi notika 2018. gada 13. aprīlī un 11. jūnijā. Sanāksmēs tika aicināti piedalīties pārstāvji no Lauksaimnieku organizāciju sadarbības padomes (LOSP), Zemnieku saeimas (ZSA), Latvijas Bioloģiskās lauksaimniecības asociācijas (LBLA), Latvijas Lauksaimniecības kooperatīvu asociācijas (LLKA), biedrības “Latvijas dārznieks” un Latvijas Augļkopju asociācijas. Noteikumu projekts ir ievietots sabiedriskai apspriešanai Zemkopības ministrijas tīmekļvietnē *www.zm.gov.lv*, kā arī nosūtīts sociālajiem partneriem saskaņošanai. |
| 3. | Sabiedrības līdzdalības rezultāti  | Nav saņemti iebildumi par noteikumu projekta tālāku virzību esošajā redakcijā. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | LAD, LLKC |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Noteikuma projekts šo jomu neskar. |
| 3. | Cita informācija | Nav. |

 Zemkopības ministrs Jānis Dūklavs

Freimane 29151413

Dace.Freimane@zm.gov.lv